
ՀԻՄՆԱՎՈՐՈՒՄ
«ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ 2026 ԹՎԱԿԱՆԻ ՊԵՏԱԿԱՆ ԲՅՈՒՋԵԻ ՄԱՍԻՆ» ՕՐԵՆՔՈՒՄ ՎԵՐԱԲԱՇԽՈՒՄ ԵՎ ՓՈՓՈԽՈՒԹՅՈՒՆՆԵՐ,  ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2025 ԹՎԱԿԱՆԻ ԴԵԿՏԵՄԲԵՐԻ 25-Ի N 1910-Ն  ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ ԵՎ ԼՐԱՑՈՒՄՆԵՐ ԿԱՏԱՐԵԼՈՒ ՄԱՍԻՆ» ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ ՎԵՐԱԲԵՐՅԱԼ

Ընթացիկ իրավիճակը և իրավական ակտի ընդունման անհրաժեշտությունը
	«Հայաստանի Հանրապետության 2026 թվականի պետական բյուջեի մասին» օրենքում վերաբաշխում և փոփոխություններ, Հայաստանի Հանրապետության կառավարության 2025 թվականի դեկտեմբերի 25-ի N 1910-Ն որոշման մեջ փոփոխություններ և լրացումներ կատարելու մասին Կառավարության որոշման նախագծի ընդունումը պայմանավորված է Հայաստանի Հանրապետության ազգային անվտանգության ծառայության բնականոն գործունեության ապահովման անհրաժեշտությամբ:
	Մասնավորապես, 2026 թվականի ՀՀ պետական բյուջեով Ազգային անվտանգության ծառայության կարիքների համար «5122-Վարչական սարքավորումներ» տնտեսագիտական դասակարգման հոդվածով նախատեսված է ձեռք բերել 180 համակարգչային սարքավորում ընդհանուր 45,576.0 հազար ՀՀ դրամ արժեքով (միավորի գինը՝ 253,200 ՀՀ դրամ): Միավորի գնի համար հիմք է հանդիսացել 2025 թվականի համապատասխան պայմանագրի կնքման արդյունքում ձևավորված գինը: 2026 թվականի ընթացքում ՀՀ ազգային անվտանգության ծառայության կողմից կազմակերպված մրցույթները չեն կայացել մասնակիցների կողմից ավելի բարձր գին առաջարկելու պատճառով: Ծառայության կարիքների համար 2026 թվականի հունիսի 25-ին հրապարկված «ՀՀ ԱԱԾ-ՏԱևԿԿԳՎ-ԳՀԱՊՁԲ-26/16-ԱՀ2» ծածկագրով գնանշման հարցման արդյունքում մասնակից կազմակերպության կողմից ներկայացվել է 63,288.0 հազար ՀՀ դրամի առաջարկ (միավորի գինը՝ 351,600 ՀՀ դրամ):
	Արդյունքում անհրաժեշտություն է առաջացել 2026 թվականի ՀՀ պետական բյուջեով ՀՀ ազգային անվտանգության ծառայությանը հատկացված միջոցների հաշվին իրականացնել վերաբաշխում:


Առաջարկվող կարգավորման բնույթը
Նախագծով առաջարկվում է 2026 թվականի ՀՀ պետական բյուջեով ՀՀ ազգային անվտանգության ծառայությանը հատկացված գումարների շրջանակներում միջոցների հաշվին կատարել վերաբաշխում՝ համապատասխանաբար «11001» միջոցառմանը հատկացված միջոցներից 15,312.0 հազար ՀՀ դրամն ուղղելով «31001» միջոցառման               «5122-Վարչական սարքավորումներ» տնտեսագիտական դասակարգման հոդվածին: Միաժամանակ, նույն հոդվածի շրջանակներում առաջարկվում է 2,400.0 հազար ՀՀ դրամի չափով իրականացնել ներքին հոդվածային վերաբաշխում:
Նախագծի ընդունման արդյունքում ՀՀ պետական բյուջեի եկամուտներում և ծախսերում փոփոխություններ չեն առաջանա: Միաժամանակ, նախագծի ընդունման արդյունքում վերաբաշխված (նվազեցված) հոդվածներին ՀՀ 2026 թվականի պետական բյուջեից լրացուցիչ միջոցների հատկացման անհրաժեշտություն չի առաջանա:
Ակնկալվող արդյունքը
Նախագծի ընդունման արդյունքում առավել արդյունավետ կիրականացվեն ծառայության առջև դրված խնդիրների լուծման աշխատանքները:
Կապը ռազմավարական փաստաթղթերի հետ. Հայաստանի տնտեսական և ինստիտուտցիոնալ վերափոխման դոկտրին, Հայաստանի վերափոխման ռազմավարություն 2050, Կառավարության 2021-2026թթ. ծրագիր, ոլորտային և/կամ այլ ռազմավարություններ
Նախագծի ընդունումը բխում է Ազգային ժողովի 2021 թվականի օգոստոսի 26-ի               N ԱԺՈ-002-Ն որոշմամբ հաստատված Հայաստանի Հանրապետության կառավարության (2021-2026 թթ.) ծրագրի 1-ին գլխի «Ազգային անվտանգության մարմինների կայուն համակարգը» պարբերությունից:
Մասնավորապես, հակահետախուզության և ահաբեկչության դեմ պայքարի ուղղություններով տեսանելի և գոհացուցիչ արդյունքների հասնելու համար գերակա խնդիր է Ազգային անվտանգության մարմինները տեխնիկապես վերազինելը:
Նախագիծը չի հակասում Կառավարության 2026 թվականի հունվարի 8-ի N 16-Լ որոշմամբ հաստատված՝ Հայաստանի տնտեսական և ինստիտուտցիոնալ վերափոխման դոկտրինին։
Ազգային անվտանգության ծառայություն
